
Ministru kabineta rīkojums Nr. 545
Rīgā 2023. gada 31. augustā (prot. Nr. 42 27. §)
Par nekustamā īpašuma "Lejas Ģūģi" Ķekavas pagastā, Ķekavas novadā, daļu pirkšanu valsts galvenā autoceļa projekta "E67/A7 Ķekavas apvadceļš" īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Lejas Ģūģi" (nekustamā īpašuma kadastra Nr. 8070 011 0033) sastāvā esošās zemes vienības (zemes vienības kadastra apzīmējums 8070 011 0033) daļas 0,0991 ha un 0,064 ha platībā (pēc zemes kadastrālās uzmērīšanas platība var tikt precizēta) Ķekavas pagastā, Ķekavas novadā, kas nepieciešamas valsts galvenā autoceļa projekta "E67/A7 Ķekavas apvedceļš" īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļu pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

	Ministru prezidents, ārlietu ministra pienākumu izpildītājs
	(paraksts*)
	A. K. Kariņš

	Satiksmes ministrs
	(paraksts**)
	J. Vitenbergs


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

